חוק השידור הציבורי הישראלי (תיקון מס' 3), התשע"ו-2015
הצעת חוק ממשלתית, הכנסת ה-20
פורסם: ספר החוקים, חוברת 2514, עמ' 291, 2015-12-09T00:00:00+02:00
חוק השידור הציבורי הישראלי (תיקון מס' 3), התשע"ו-2015 (להלן - תיקון מס' 3), התקבל בקריאה השנייה ובקריאה השלישית ביום י"ח בכסלו התשע"ו (30 בנובמבר 2015). 
תיקון מס' 3 מבטל את פסקה (5) בסעיף 113(ב) לחוק השידור הציבורי הישראלי, התשע"ד-2014, שנוסחה "בשידורי הרשות יש להימנע מחד-צדדיות, ממשפט קדום, מהבעת דעה אישית, ממתן ציונים והדבקת תגים, מהעלמת עובדות או מהטעמתן באורח סלקטיבי שלא לפי ערכן החדשותי".
תחילתו של התיקון האמור היא מיום כניסתו לתוקף של חוק השידור הציבורי הישראלי (תיקון מס' 2), התשע"ה-2015, קרי מיום כ"ו באלול התשע"ה (10 בספטמבר 2015).